Madhara ya madawa ya kulevya

MADHARA YA MADAWA YA KULEVYA
Dawa ya kulevya ni dawa ambazo mtu anapozitumia huathiriki fikra za mtu na kumchanganya akili zake. Madawa haya huweza kuathiri akili za binadamu kiasi cha kumfanya akili pungufu. 
Madhara haya ni pamoja na magonjwa kama vile kifua kikuu. Madawa haya ni kama vile bangi, kasumba, sigara na tumbaku. 
Bangi ni majani ya mimea fulani yanayolevya au kupumbaza akili yanapotafunwa au kuvutwa kama sigara. Bangi humfanya mtu kuona vitu ambavyo haviko. Dawa hizi humlevya mtu. Yaani humfanya mto kuwa hohehahe. Mtu hutembea kama vile swara aliyepigwa mkuki ni msasi hutembea. Mtu ambaye hutumia dawa hizi huwa na akili pungufu, yeye huweza kuja nyumbani na kuanza kuipa familia yake kichapo mithili ya mbwa akulaye mayai.
Mihadarati hizi zikishatumiwa huwaathiri wale ambao hawatumii dawa za kulevya. Wanaovuta dawa hizi hawajali maisha ya wenzao. Kwao huvuta ovyo ovyo na tena mahali popote. 
Vifo vya watu wengi vimeletwa na matumizi ya dawa za kulevya. Watu hufa wengi kwani magonjwa kama vile ya kifua kikuu na ukimwi huwa kwa muda mfupi. Watu wanaotumia dawa hizi hujihusisha na ngono na hupata magonjwa ya zinaa. 
Watu wanaotumia mihadarati huihusisha na ajali za barabarani. Madereva ambao wamesalia miwani huendesha gari vibaya barabarani. Mihadarati humfanya mtu kuanza kuwapiga wengine. Wanapenda vita kwani wanajiona wenye nguvu. Wanafunzi wanaotumia mihadarati hujihusisha na wizi. Wao huiba kwa ajili ya kupata fedha za kununua dawa za kulevya. Watu wengine hujihusisha na vitu kama vile kuchoma shule, kuiba kwa mabenki na kuiba vitu vya wapita njia. Wanafunzi wengine hutoroka shuleni. 
Pombe huwafanya watu kusahau majukumu yao ya nyumbani. Wengine huenda asubuhi na kurudi usiku wa manane na kuitisha chakula ambacho hawajanunua. Pombe hufanya watu kuwa wavivu. Watu hulala tu kwani tembo imefuruga akili zao. Wengine wao hulala ndani ya mitaro.
Kwa hivyo tunafaa tujihadhari kabla ya hatari.